Socialdemokratia Partio de Germanio

La Socialdemokratia Partio de Germanio (germane: Sozialdemokratische Partei Deutschlands, SPD) estas unu el la du plej grandaj politikaj partioj en Germanio (apud la kristandemokratia partio CDU). Ĝi ankaŭ estas la plej maljuna partio de Germanio.

La komenco de la partio estis la agado de politikistoj kaj pensuloj kiel Ferdinand Lasalo kaj Edward Bernstein, kiuj subtenis socialismon kaj vidis la vojon al ĝia realiĝo kunlabore kun la ŝtato. La partio havas siajn radikojn en la germana laborista movado, kaj en la pasinteco pli emis al la socialisma ideologio, kaj ankoraŭ estas membro de la Socialisma Internacio, kaj membro de la eŭropa ombrela partio la Partio de Eŭropaj Socialdemokratoj.

La partio servis komence de sia ekzisto kiel la voĉo de la germana laborista movado, kaj en la tempo de la Germana Imperiestra Regno kelkfoje estis la plej potenca partio en la Reichstag, kreante disbranĉigan mekanismon de "ŝtato ene de ŝtato". Post la germana malvenko en la unua mondmilito en 1918 la partio estis inter la fondintoj de la Vajmara Respubliko, kiam la partiulo, Friedrich Ebert, fariĝis la unua prezidanto de la respubliko.

De 1998 ĝis 2005 ĝi formis la germanan registaron en koalicio kun la verda partio; en 2005-2009 kaj ekde 2013 formas ĝin en "granda koalicio" kun la kristandemokratia partio CDU. En 2013, ĝi markis 150 jarojn de sia fondiĝo, kun pli ol 600.000 membroj. La partio nuntempe havas ĉirkaŭ 12.500 filiojn organizitajn en 350 subdistriktoj kaj dudek distriktoj, kaj kunigas ene de ili ĉirkaŭ 600.000 partianojn.

La nuntempaj geprezidantoj de SPD estas Bärbel Bas kaj Lars Klingbeil.

En majo 2017 la Socialdemokrata Partio de Germanio deklaris BDS antisemita organizo.

Vorwärts estas gazeto kreita en 1876 kiel "centra organo de socialdemokratio en Germanio". Ĝis la nuntempo ĝi estas la partia gazeto de la Socialdemokratia Partio de Germanio.

 Programoj 
La partio dum la pasinto decidis pri la sekvaj programoj:
 1869 Programo de Eisenach de la Sozialdemokratische Arbeiterpartei (SDAP) - Socialdemokratia Laborista Partio (kp. Memorigloko Ora Leono.
 1875 Programo de Gotha: Unuiĝo de la laboristaj partioj SDAP kaj ADAV (Ĝenerala Germana Laborista Asociacio).
 1891 Programo de Erfurto de la SPD: Alceli la potencon per demokratiaj balotoj anstataŭ per revolucio. La programo estiĝis sub forta influenco de Karl Kautsky kaj Eduard Bernstein.
 1921 Programo de Görlitz: SPD kaj USPD (Sendependa Socialdemokratia Partio de Germanio). Estiĝas du socialistaj partioj.
 1925 Programo de Heidelberg: Postulo: Unuiĝintaj Ŝtatoj de Eŭropo. La programon konceptis Eduard Bernstein kaj reviziis Rudolf Hilferding.
 1959 Programo de Godesberg: Popolpartio de demokratia socialismo kun la konstato: Tiuj estas antagonismoj de nia tempo.
 1989 Programo de Berlino: Aktuala programo de la SPD kun la komenco: Tio, kion ni volas.

 Partiestroj ekde 1945 
 1946–1952: Kurt Schumacher
 1952–1963: Erich Ollenhauer
 1963–1987: Willy Brandt
 1987–1991: Hans-Jochen Vogel
 1991–1993: Björn Engholm
 1993–1995: Rudolf Scharping
 1995–1999: Oskar Lafontaine
 1999–2004: Gerhard Schröder
 2004–2005: Franz Müntefering
 2005–2006: Matthias Platzeck
 2006–2008: Kurt Beck
 2008–2009: Franz Müntefering
 2009–2017: Sigmar Gabriel
 2017–2018: Martin Schulz
 2018–2019: Andrea Nahles
 2019–2021: Saskia Esken kaj Norbert Walter-Borjans
 2021–2025: Saskia Esken kaj Lars Klingbeil
 ekde 2025: Lars Klingbeil kaj Bärbel Bas

 Vidu ankaŭ 
 Roza Luksemburg
 Karl Liebknecht
 Gerhard Schröder
 Emil Lederer, redaktisto de la teoria revuo Die Neue Zeit ("La Nova Tempo") de la Socialdemokratia Partio.